Viborger Samler, 1841-03-13
Med Hensyn til Staten Maines krigerske Forholdsregler, da indskrænker det, man veed desangaaende, sig dertil, at Statens Legislatur har fattet den Beslutning at auctorisere Gouverneuren til at tage Forholdsregler for at fordrive de britiske Tropper. Fremdeles har Gouverneuren erholdt den fornødne Fuldmagt til at afbenytte Statens Ressoureer, og Legislaturen skal foreløbigen have stillet 400,000 Dollars til Gouverneurens Disposition. Dog synes det ikke, at disse Beslutninger ere definitivt antagne; i det mindste berettes, at de fattede Resolutioner ere henviste til den nedsatte Comite for Grændsespørgsmaalet. Om MLeods Anliggende erfarer man, at han, saaledes som tidligere er berettet, var imod Caution løsladt af Fængslet i Lockport, men at han umiddelbart derefter var overfalden af 2 a 300 Bevæbnede, og atter kastet i Fængsel. Den 6te Febr. samledes Grand-Juryen for Grevskabet Niagara, og fandt den imod MLeod fremsatte Anklage, at denne Officeer skulde have gjort sig skyldig i et Mord paa den americanske Borger Dursee, der blev skudt ved Overfaldet paa Skibet "Carolina, for moden til Assiserettens Paakiendelse (a true bill). Fra Canada meldes, at Unionen af Øvre- og Nedre Canada, er proclameret den 6te Febr., og at den første Session for det forenede canadiske Parlement skal afholdes i Nærheden af Kingston i Øvre-Canada. Beretningerne fra de forenede Stater have naturligviis virket meget ufordeelagtigt paa Londoner-Børsen, ei alene ved den directe Jndflydelse, som den slette Finants tilstand i America maa bevirke, men og ved Frygten for en alvorlig Collision imellem Storbritannien og den americanske Fristat. Man troer, at den britiske Regjering omsider vil see sig nødsaget til at gribe energiske Forholdsregler, ja paa Børsen vilde man endog vide, at 10 Linieskibe skulde erholde befaling til at forsamle sig ved Gibraltar, for at kunne være paa rede Haand til at foretage en Demonstration imod Fristaten, og at Lord Palmerston havde paalagt den britiske Gesandt i Wafhington, For, at fordre paa catbegorisk Maade MLeods Løsladelse. The Times vil, at Hæren skal forøges, da de nu for Tiden i det britiske Nordamerica staaende Tropper ingenlunde ere talrige nok til endog at kunne modstaae det første Stød i en Kamp med Nordamerica. J Underhusets Møde den 5te Febr. fremkom Krigsministeren, Macauley, med Budgettet for Landhæren. Antallet af de Officierer og Soldater, der skulde ansættes i Aaret 184142, anslog han til 121,121 Mk., af hvilke 29,630 staae i Ostindien, og besoldes af det ostindiske Compagnie; Udgifterne udgjorde 6,158,000 Lstl., d. c. 27,000 Lstl. mindre end for forrige Aar. Hume fremkom med sin sædvanlige Klage over Hærens altfor store Styrke; Gen. Major Sir Henry Hardinge erklærede derimod, at Hæren ufortøvet maatte forøges. Lord John Russell formeente ikke, at Hærens Forøgelse var en trængende Nødvendighed, men indrømmede tillige, at det nu efter en langvarig Fred var vanskeligere at opretholde Freden end forhen, thi, sagde han, den nuævrende yngre Generation kjender ikke Krigens Lidelser. Sir Robert Peel tog Ministrene i Forsvar, dadlede i en bestemt Tone de Franskes vedvarende Rustninger, og erklærede, at naar en udenlandsk Fiende truede Englands Rolighed, da maatte enhver indre Tvist og Strid ophøre; han i det mindste vilde stedse bevilge Ministrene de Summer, de maatte forlange for Opretholdelsen af Landets Ære og Værdighed. Tilsidst omtalte Sir Robert Peel ogsaa MLeods Sag, og yttrede, at man maatte være paa sin Post. Det forlangte Troppeantal bevilgedes.